"Għażiż Ħija Ħu Ħsiebna Minn Hemm Fuq U Għinni Nqum Fuq Saqajja…" – Oħt Christopher
Charmaine Zahra oħt Christopher, li tilef ħajtu traġikament ilbieraħ ftit wara l-17.00 meta għal xi raġuni kontejner waqa' fuq il-kabina tal-lifter tiegħu, esprimiet id-dieqa tagħha fuq il-midja soċjali filwaqt li talbet lil ħuha jgħinha f'dan il-mument iebes. F'isem il-familja kollha, oħtu rringrazzjat lil kull min għamel din it-tifkira tal-għażiż ħuha u talbet lill-pubbliku biex jitlob għaliha u għall-familja biex isibu l-faraġ u l-Mulej isabbarhom biex forsi jqumu fuq saqajhom. Spjegat kemm kien raġel bieżel u li dan kien destin kiefer li żgur li ħadd ma jixraqlu. "Għażiż ħija ħu ħsiebna minn hemm fuq u għinni nqum fuq saqajja biex inkompli ngħin lill-ġenituri, lil martek u ż-żewġ teżori li ħallejt warajk. Taf li jfissru kollox għalija. Inħobbok Christopher", kitbet oħtu Charmaine. Christ kif kien aktar magħruf, huwa missier ta' żewġt itfal żgħar u kellu 36 sena. Kondoljanzi lill-familja kollha. inċident fatali